આરોગ્ય ટુચકા 187. ઑલીવ ઑઈલ: ઓલીવ ઓઈલ વીટામીનોનો અમુલ્ય ખજાનો છે. તેમાં વીટામીન એ, ડી, ઈ તથા કે સમાયેલાં છે, જે ત્વચાને ઘણાં ઉપયોગી થઈ શકે છે. આ વીટામીન તંદુરસ્તીની સાથે સાથે સુંદરતા પણ બક્ષે છે. ઓલીવ ઓઈલનો બાહ્ય ઉપયોગ મસાજ કરવામાં પણ થાય છે. તે સુંદર ત્વચા સાથે સરસ તંદુરસ્તીની પણ ભેટ આપે છે. ઓલીવ ઓઈલમાંનાં વીટામીન એને માટે આભારી છે. વીટામીન ડી હાડકાંને યોગ્ય પોષણ આપે છે. વીટામીન ઈ શારીરીક વૃદ્ધીમાં ફાળો આપે છે. વીટામીન કે શરીરની આંતરીક દરેક અનીયમીતતાને અટકાવે છે. વીટામીન ઈ પ્રજનન ક્રીયામાં અને રક્તકણના સર્જનમાં ઉપયોગી છે. વીટામીન ‘ઈ’ની લાંબાગાળા સુધી શરીરમાં ગેરહાજરીથી રક્તકણોનો ક્ષય થવાની શક્યતા રહે છે. વીટામીન કે પ્રાણવાયુ અર્પવાનું કાર્ય કરે છે. વીદેશમાં પ્રખ્યાત ઓક્સીજન થેરાપીમાં વીટામીન ‘કે’નો ફાળો મહત્વનો છે. લોહીની જામી જવાની ક્રીયામાં વીટામીન ‘કે’નો ફાળો મહત્વનો છે. શરીરમાંની કોશીકાઓમાં ગ્લુકોઝ પ્રવેશ કરાવવાનું કામ તથા ગ્લુકોઝના ગ્લાયકોજનમાં પરીવર્તનના કામમાં પણ વીટામીન ‘કે’નો ફાળો મહત્વનો છે. ઓલીવ ઓઈલમાં લગભગ ૩૫ ટકાથી ૪૦ ટકા જેટલી ચરબી છે. તેથી તે લો-ફેટ ડાયેટમાં પણ વપરાય છે.